
ΕΦΗΜΕΡΙΕ ΤΗΣ ΚΥΒΕΡΝΗΣΕϋΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

9 ΟΚΤΩΒΡΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

989 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης των πολεοδομικών ενοτήτων I και II 
του δήμου Φερών (ν. Έβρου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις τουν. 1337/83 (ΦΕΚ33/Α) όπως τροποποιήθηκε 
με το ν. 1512/85 (ΦΕΚ 4/Α) και ειδικότερα τα άρθρα 6 (παρ. 1, 4, 5 
και 6) και 7 (παρ. 1, 2 και 4). 

2. Τις διατάξεις του ν. δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 3. 

3. Τις διατάξεις του ν. 1577/85 (ΦΕΚ 210/Α) όπως τροποποιή¬ 
θηκε με τον. 1647/86 (ΦΕΚ 141/Α) και ειδικότερα τα άρθρα 6 (παρ. 
1) 7, 8 και 9. 

4. Τις διατάξεις του ν. 1558/86 (ΦΕΚ 137/Α) και ειδικότερα το 
άρθρο 23 παρ. 1. 

5. Την υπ’ αρ. 13097/411/10.2.1987 απόφαση του Υπουργού 
Περιβάλλοντος, Χωροταξίας και Δημοσίων Έργων «Έγκριση γενικού 
πολεοδομικού σχεδίου (ΓΠΣ) της κοινότητας Φερών (ν. Έβρου)» (ΦΕΚ 
165/Δ). 

6. Την υπ’ αρ. 37057/1872/1987 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση πολεοδομι¬ 
κής προμελέτης της πολεοδομικής ενότητας II του δήμου Φερών (ν. 
Έβρου)». 

7. Την υπ’ αρ. 112/1986 γνωμοδότηση του κοινοτικού συμβουλίου 
Φερών. 

8. Την υπ’ αρ. 49/1987 γνωμοδότηση του συμβουλίου Χωροτα¬ 
ξίας, Οικισμού και Περιβάλλοντος νομού Έβρου. 

9. Την υπ’ αρ. 378/1987 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο τμημάτων των πολεοδομικών 
ενοτήτων I και II του δήμου Φερών (ν. Έβρου), με τον καθορισμό οικο¬ 
δομήσιμων χώρων, οδών, πεζοδρόμων, κοινοχρήστων χώρων, χώρων 
παιδικού σταθμού, χώρων μέσης εκπαίδευσης, χώρου κτηνιατρείου, πε¬ 
ριφερειακού ιατρείου. Μουσείου Φυσικής Ιστορίας, εκπαίδευσης, όπως 
φαίνονται στα σχετικά οκτώ (8) χρωματισμένα πρωτότυπα διαγράμ¬ 
ματα σε κλίμακα 1:1000 που θεωρήθηκαν από τον Προϊστάμενο της Δ/ 
νσης Πολεοδομικών Εφαρμογών με την υπ’ αρ. 46994/1987 πράξη 
του και που συνοπτικά τους αντίτυπα δημοσιεύονται με το παρόν διά¬ 
ταγμα. 

Άρθρο 2. ^ 

Εγκρίνεται όπως διατυπώνεται στα επόμενα άρθρα, ο πολεοδομικός 
κανονισμός των πολεοδομικών ενοτήτων των οποίων το σχέδιο εγκρίνε- 
ται με το άρθρο 1 του παρόντος. 7 

Άρθρο 3. 

1. Στους οικοδομήσιμους χώρους που χαρακτηρίζονται στα δια¬ 


γράμματα με το στοιχείο Ο.Τ. καθορίζονται χρήσεις γενικής κατοικίας 
όπως αυτές προσδιορίζονται στο άρθρο 5 του π. δ/τος 81/80 (ΦΕΚ 
27/Λ). 

2. Στους οικοδομήσιμους χώρους που χαρακτηρίζονται στα δια¬ 
γράμματα με στοιχείο Ο.Τ.Α. καθορίζονται χρήσεις πολεοδομικού κέ¬ 
ντρου όπως αυτές προσδιορίζονται στο άρθρο 8 του ανωτέρω π. δ/τος. 

Άρθρο 4. 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους τεσσάρων (4) μέτρων όπως φαίνεται στα ίδια διαγράμ¬ 
ματα. 

Άρθρο 5. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων καθορίζονται ως εξής: 

1. Ελάχιστο πρόσωπο: δεκατέσσερα (14) μέτρα. 

Ελάχιστο εμβαδόν: εξακόσια (600) τ.μ. 

2. Κατά παρέκκλιση της προηγουμένης παραγράφου θεωρούνται άρ¬ 
τια και οικοδομήσιμα τα οικόπεδα εφ’ όσον α) έχουν κατά τη δημο¬ 
σίευση του παρόντος διατάγματος: 

- Ελάχιστο πρόσωπο: δεκατρία (13) μέτρα. 

- Ελάχιστο εμβαδόν: διακόσια πενήντα (250) τ.μ. 

β) προκύπτουν από την οριστική πράξη εφαρμογής της πολεοδομικής 
μελέτης ή προέρχονται από εισφορές σε γη σύμφωνα με το άρθρο 8 του 
ν. 1337/83, με όποιες διαστάσεις κι αν έχουν. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον μέσα στο 
οικοδομήσιμο τμήμα τους εγγράφεται κάτοψη κτιρίου με ελάχιστη επι¬ 
φάνεια πενήντα (50) μ 2 και ελάχιστη πλευρά πέντε (5) μέτρων. 

4. Μέγιστο ποσοστό κάλυψης των οικοπέδων εξήντα τοις εκατό 
(60%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Κατ’ εξαίρεση της προηγουμένης παραγράφου ορίζεται συντελε¬ 
στής δόμησης 1,20 για οικόπεδα εμβαδού μικρότερου των 150μ 2 εφό¬ 
σον η συνολική επιφάνεια ορόφων δεν υπερβαίνει τα 120μ 2 . Η εξαίρεση 
αυτή έχει εφαρμογή μόνο σε οικόπεδα που έχουν προκόψει από κατά¬ 
τμηση μέχρι της 10.3.1982 αφού αφαιρεθεί το εμβαδόν της εισφοράς 
σε γη σύμφωνα με το ν. 1337/83. 

7. Μέγιστο επιτρεπόμενο ύψος των κτιρίων οκτώμισυ (8,5) μέτρα. 

Άρθρο 6. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 11 Αυγούστου 1987 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

